รัฐบาลไทย-ข่าวทำเนียบรัฐบาล-กรมศุลกากรจับกุมชายชาวเนปาล ซุกยางกัญชาในกระเป๋าสัมภาระเข้าไทย น้ำหนัก 5.6 กิโลกรัม มูลค่า 560,000 บาท
วันพฤหัสบดีที่ 9 กุมภาพันธ์ 2566
09/02/2566
กรมศุลกากรจับกุมชายชาวเนปาล ซุกยางกัญชาในกระเป๋าสัมภาระเข้าไทย น้ําหนัก 5.6 กิโลกรัม มูลค่า 560,000 บาท
วันนี้ (9 กุมภาพันธ์ 2566 ) กรมศุลกากรจับกุมชายชาวเนปาล ซุกยางกัญชาในกระเป๋าสัมภาระ 5.6 กิโลกรัม มูลค่า 560,000 บาท ณ สํานักงานศุลกากรตรวจของผู้โดยสารท่าอากาศยานสุวรรณภูมิ
นายพันธ์ทอง ลอยกุลนันท์ รองอธิบดีกรมศุลกากร รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายเดินหน้าปราบปรามยาเสพติดทั้งการผลิต การนําเข้า การนําผ่านและการลักลอบจําหน่าย โดยสั่งการให้ทุกหน่วยงานที่เกี่ยวข้องบูรณาการการทํางานร่วมกันเพื่อปราบปรามยาเสพติดอย่างเข้มงวด ด้านกระทรวงการคลังโดยนายอาคม เติมพิทยาไพสิฐ รัฐมนตรีว่าการกระทรวงการคลัง และนายสันติ พร้อมพัฒน์ รัฐมนตรีช่วยว่าการกระทรวงการคลัง จึงสั่งการให้หน่วยงานในสังกัดกระทรวงการคลัง เพิ่มความเข้มงวดและเดินหน้าปราบปรามการลักลอบนํายาเสพติดเข้ามาและออกนอกราชอาณาจักรทุกเส้นทาง ซึ่งกรมศุลกากรขานรับนโยบายดังกล่าว และเพิ่มความเข้มงวดในการลักลอบนํายาเสพติดเข้ามาในราชอาณาจักรอย่างต่อเนื่อง
โดยเมื่อวันที่ 8 กุมภาพันธ์ 2566 เวลาประมาณ 18.45 น. เจ้าหน้าที่ศุลกากร สํานักงานตรวจของผู้โดยสารท่าอากาศยานสุวรรณภูมิ ร่วมกับเจ้าหน้าที่กองสืบสวนและปราบปรามได้ทําการวิเคราะห์ข้อมูลโดยใช้หลักบริหารความเสี่ยง และทําการตรวจค้น ชายสัญชาติเนปาล เดินทางมาจากท่าอากาศยานนานาชาติตริภูวัน กรุงกาฐมาณฑุ สหพันธ์สาธารณรัฐประชาธิปไตยเนปาล ของวันที่ 8 กุมภาพันธ์ 2566 ถึงปลายทางท่าอากาศยานสุวรรณภูมิ ต.หนองปรือ อ.บางพลี จ.สมุทรปราการ ประเทศไทย เวลาประมาณ 17.30 น. ของวันที่ 8 กุมภาพันธ์ 2566 เนื่องจากมีข้อมูลการเดินทางจากประเทศต้นทางที่มีความเสี่ยง เมื่อพบผู้โดยสารขณะเดินผ่านเข้าช่องตรวจศุลกากรไม่มีสิ่งของต้องสําแดง (ช่องเขียว) ทางออก B ห้องโถงผู้โดยสารขาเข้าระหว่างประเทศ พร้อมกระเป๋าสัมภาระ เจ้าหน้าที่ฯ จึงให้ผู้โดยสารนํากระเป๋าสัมภาระผ่านเข้าเครื่องเอกซเรย์ เพื่อทําการเอกซเรย์กระเป๋าสัมภาระทรงอ่อนสีดํา มีล้อลาก จํานวน 1 ใบ จากการวิเคราะห์ภาพถ่ายเอกซเรย์เบื้องต้น พบความผิดปกติในกระเป๋าสัมภาระ เมื่อทําการเปิดตรวจค้นโดยละเอียด พบช่องลับซึ่งได้จัดทําขึ้นมาเป็นพิเศษบริเวณพื้นกระเป๋า เมื่อใช้ไขควงเปิดช่องลับ พบแผ่นสี่เหลี่ยมผืนผ้าอัดแข็ง มีขนาด 98 x 38 เซนติเมตร จํานวน 1 แผ่น พันด้วยเทปกาวสีน้ําตาลถูกห่อหุ้มด้วยพลาสติกสีดํา เจ้าหน้าที่จึงได้ใช้มีดคัตเตอร์กรีดแผ่นวัตถุต้องสงสัยดังกล่าว พบว่ามีลักษณะเป็นแผ่นสี่เหลี่ยมผืนผ้าอัดแข็งสีน้ําตาลเข้ม จึงได้ทดสอบวัตถุสีน้ําตาลเข้มดังกล่าวด้วยน้ํายาทดสอบเบื้องต้น ผลการทดสอบจากสารสีใสได้กลายเป็นสารสีม่วง เชื่อได้ว่าวัตถุต้องสงสัยเป็นยางกัญชา ยาเสพติดให้โทษประเภท 5 จึงได้ทําการชั่งน้ําหนักยางกัญชาดังกล่าวต่อหน้าผู้ต้องหา น้ําหนักรวมสิ่งห่อหุ้มประมาณ 5.6 กิโลกรัม มูลค่า 560,000 บาท เจ้าหน้าที่ชุดจับกุม จึงทําบันทึกจับกุมและนําส่งพนักงานสอบสวน สภ.ท่าอากาศยานสุวรรณภูมิเพื่อดําเนินคดีต่อไป
ในกรณีนี้ เป็นความผิดกระทําความผิดฐานนํายาเสพติดให้โทษประเภท 5 (ยางกัญชา) เข้ามาในราชอาณาจักรโดยไม่ได้รับอนุญาต และมียาเสพติดให้โทษประเภท 5 (ยางกัญชา) ไว้ในครอบครองโดยไม่ได้รับอนุญาต ตามประมวลกฎหมายยาเสพติดและเป็นความผิดตามกฎหมายศุลกากร มาตรา 242 ประกอบมาตรา 166 มาตรา 167 และมาตรา 252 แห่งพระราชบัญญัติศุลกากร พ.ศ. 2560 ประกอบประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2565 และกฎหมายอื่นที่เกี่ยวข้อง